text: Fredericia Værft kræver bedre sejlrende
  24 juni 2010 kl. 08.59
  Fredericia Værft kræver, at skatteborgerne betaler for en ny sejlrende ved Lindø værftet, som snart bliver det nye hjemsted for Fredericia-værftet. 
  
  
  
   
  Regning: 15-20 mill. kr. 
  Projektet koster 15-20 mullioner kroner og skal helst være udført ved årsskiftet. Men det må være en samfundsopgave, siger ejeren af Fredericia Skibsværft, Thomas Andersen.
  - Det er nemlig urimeligt, hvis de ny-etablerede virksomheder på Lindø skal hænge på regningen alene, siger han til dr.dk/fyn.
  
  Ingen vil betakle alene 
  Hverken Odense Havn, firmaerne på Lindø eller Lindø Industripark ønsker at hænge på regningen alene.
  Lige nu forhandles der, og i følge Michael Nymark Hansen fra Lindø Industripark, regner man med at finde en model, så alle bidrager til en modernisering af indsejlingen.
  